Source: http://www.bihon.ro/csm-oradea-la-turneul-final/news-20090830-02530776
Timestamp: 2017-08-21 23:43:01+00:00

Document:
CSM Oradea, la turneul final - BIHON
CSM Oradea, la turneul final
30. august 2009 12:54
Samuilă (la minge) a marcat opt goluri în turneul de la Cluj-Napoca
Poloiştii orădeni şi-au surclasat adversarele la turneul Zonei Nord al Cupei României.
Conform aşteptărilor, CSM Oradea n-a avut niciun fel de probleme la turneul Zonei Nord al Cupei României la polo pe apă, învingându-şi la scoruri categorice cele două adversare, după cum urmează: 19-5 (4-1, 6-1, 6-1, 3-2) cu Poli CSU Cluj-Napoca, prin golurile marcate de Kádár 5, Popoviciu 3, B. Câmpianu 3, Samuilă 2, Baidoc 2, Kincses 2, Diaconu 1, A. Creţu 1, respectiv 24-3 (3-1, 6-0, 7-1, 8-1) cu Amefa Arad, prin golurile marcate de Samuilă 6, Diaconu 4, Kincses 4, Baidoc 3, Popoviciu 3, A. Creţu 2, Kádár 1, Negrean 1. Elevii antrenorului Cornel Gordan au câştigat categoric turneul Zonei Nord şi s-au calificat astfel la turneul final al Cupei, programat la Oradea, la 2-4 octombrie.
Cele două partide au fost practic fără istoric, rezultatele înregistrate scutind de prea multe comentarii. Antrenorul Cornel Gordan a rulat întregul lot avut la dispoziţie, folosind cu precădere juniorii şi jucătorii tineri. La echipa orădeană au debutat într-un meci oficial Tiberiu Negrean şi Kincses Attila, ambii fiind jucători internaţionali (ai României, respectiv Ungariei), legitimaţi în această vară la CS Municipal. Formaţia noastră are ca obiectiv câştigarea Cupei României, turneul final urmând să aibă loc la Bazinul Olimpic „Ioan Alexandrescu” din Oradea, în perioada 2-4 octombrie. CSM Oradea va avea ca adversare echipele Steaua, Dinamo şi Amefa Arad. Până atunci, echipa noastră va juca la puternicul turneu organizat de CS Municipal, la 11-13 septembrie, la care vor fi prezente formaţii de prestigiu din poloul european, ca Eger, Honvéd Budapesta (Ungaria), Partizan Belgrad (Serbia), Spandau ’04 Berlin (Germania) şi Dinamo Moscova (Rusia).
Cluj-Napoca, Bucureşti (G.N.) – Rezultate înregistrate în Zona Nord a Cupei României la polo:
CSM Oradea – Poli CSU Cluj-Napoca 19-5
CSM Oradea – Amefa Arad 24-3
Amefa Arad – Poli CSU Cluj-Napoca 11-3
1. CSM Oradea 2 2 0 0 43 – 8 4
2. Amefa Arad 2 1 0 1 14 – 27 2
3. Poli CSU Cluj 2 0 0 2 8 – 30 0
CSM Oradea şi Amefa Arad s-au calificat la turneul final al Cupei României, care va avea loc la Oradea, la 2-4 octombrie. La turneul final s-au mai calificat din Zona Est echipele Steaua şi Dinamo.
Taguri: csm oradea, cupa romaniei, polo, turneu final

References: CSM 
 CSM 
 CSM 

CSM 

CSM 
 CSM 

CSM 
 csm